Erdogan îl felicită pe Biden și vrea consolidarea relaţiilor Turciei cu SUA. Ce mesaj i-a transmis lui Donald Trump.
Preşedintele Turciei, Recep Tayyip Erdogan, l-a felicitat marţi pe Joseph Biden pentru victoria în scrutinul prezidenţial din Statele Unite. Acesta a pledat pentru intensificarea relaţiilor dintre Ankara şi Washington, potrivit cotidianului Le Figaro. Relaţiile dintre Turcia şi Statele Unite sunt "de lungă durată" şi "strategice".
"Actualele încercări cu care ne confruntăm la nivel mondial şi regional evidenţiază necesitatea dezvoltării şi consolidării relaţiilor pe baza intereselor şi valorilor comune", a declarat Recep Tayyip Erdogan, potrivit Televiziunii publice din Turcia."În această nouă perioadă, reiterez determinarea mea de a colabora strâns cu Administraţia SUA în acest cadru", a adăugat Erdogan.Liderul de la Ankara evidenţiază că relaţiile dintre Turcia şi Statele Unite sunt "de lungă durată" şi sunt "strategice".Președintele Turciei i-a transmis un mesaj și lui Donald Trump. "Indiferent de rezultatul alegerilor, sunt recunoscător pentru viziunea dvs. sinceră și determinată de a dezvolta relațiile bilaterale SUA-Turcia, bazate pe interesele și valorile noastre comune", se arată în mesajul lui Erdogan.